Maroela Media Top 20: 26 Oktober 2015Stef Bos en Len Muller sing ‘n nuwe weergawe van Sarie Marais. Foto: Facebook. In vandeesweek se Top 20 is daar tien snitte wat styg, ses wat daal, twee wat in dieselfde posisie bly en twee nuwelinge. Andriëtte is nou al vyf weke in die nr. 1-posisie, maar Anders skuif op na die tweede plek. Die groot nuus onder die eerste vyf is egter dat Brendan Peyper vier plekke styg en vandeesweek in die derde plek is. Elvis Blue en Jak de Priester sak uit, maar Elvis Blue keer onmiddellik terug met sy nuwe treffer, “Môre kan maar kom”, wat in die 19ste plek toetree. Die ander nuweling is Len Muller en Stef Bos, wat in die 18de plek toetree met hul weergawe van “Sarie Marais”. Jannie en Corlea is die ander kunstenaars wat vier plekke styg, terwyl André Venter en Ampie elk vier plekke daal.